cyanic-selkie/wikianc huggingface dataset:
Վախթանգ Կախիձե
Ստեղծագործություններ
2004 թվականին Վախթանգ Կախիձեն Թբիլիսիի սիմֆոնիկ նվագախմբի հետ համերգային շրջագայություններ է ունեցել Ռուսաստանում, Իտալիայում` համերգներ ունենալով Մոսկվայի կոնսերվատորիայի մեծ դահլիճում, Սանկտ Պետերբուրգի ֆիլհարմոնիկում, Միլանի կոնսերվատորիայի Վերդի համերգասրահում, Հռոմի Սանտա Սեսիլիա երաժշտական ակադեմիայի համերգասրահում, Մերանոյում, Բարիում և այլ քաղաքներում։
Վախթանգ Կախիձեն հանդես է եկել այնպիսի երաժշտական համույթների հետ, ինչպիսիք են` Պրահայի սիմֆոնիկ նվագախումբը, «Նոր ռուսաստան» սիմֆոնիկ նվագախումբը, Բեյջինգի սիմֆոնիկ նվագախումբը, Կիևի սիմֆոնիկ նվագախումբը, Փարիզի Երրորդություն եկեղեցու երգչախումբը և նվագախումբը, Իսրայելի կամերիային նվագախումբը, Գերմանիայի արվեստի անսամբլը, «Մոսկվայի սոլիստներ» և «Կրեմերատա Բալտիկա» կամերային նվագախմբերը։
Վախթանգ Կախիձեն համագործակցում է կոմպոզիտորներ Նինո Սուրգուլաձեի, Նինո Մաշարիձեի, Յան Գարբարեկի, Զուրաբ Սոտկիլավայի, Նատալիա Գութմանի, Գարի Հոֆմանի, Միշել Լետյեկի, Լիզա Բատիաշվիլիի, Ֆրասուա Լելոյի, Էլիզո Վիրսալաձեի, Ալեքսանդր Տորաձեի, Ալեքսանդր Կորսանտիայի, Խոսե Կարերասի, Միշել Լեգրանի, Գիդոն Կրեմերի, Յուրի Բաշմետի, Դիդե Լոկվուդի, Ալեքսանդր Կնյազևի, Իանո Տամարի, Վիկտոր Տրետյակովի և այլոց հետ։
Վախթանգ Կախիձեն ստեղծագործում է տարբեր ժանրերում։ Նրա ստեղծագործությունները կատարում են Մոսկվայում, Սանկտ Պետերբուրգում, Լեհաստանում, Բուլղարիայում, Սլովակիայում, Հունգարիայում, Ֆինլանդիայում, Միացյալ Թագավորությունում, Հունաստանում, Իսպանիայում, Ֆրանսիայում, Իտալիայում, Գերմանիայում, Շվեյցարիայում, Նիդերլանդներում, Թուրքիայում, Իսրայելում, Հնդկաստանում, ԱՄՆ-ում և Ճապոնիայում։ Ֆիլմերի, բեմական ներկայացումների երաժշտությունների, ջազային կոմպոզիցիաների, պոպ երգերի հեղինակ է։
Արտաքին հղումներ
Կատեգորիա:Վրացի կոմպոզիտորներ Կատեգորիա:Վրացի դիրիժորներ Կատեգորիա:1959 ծնունդներ Կատեգորիա:Մարտի 23 ծնունդներ Կատեգորիա:Թբիլիսի քաղաքում ծնվածներ Կատեգորիա:Վրացի դաշնակահարներ Կատեգորիա:Պատվո շքանշանի ասպետներ (Ռուսաստան) Կատեգորիա:Պատվո շքանշանի ասպետներ (Վրաստան)
Բնանկար ձյունով (նկար, Վան Գոգ)
Բնանկար ձյունով, Վինսենթ վան Գոգի նկարը` նկարված 1888 թվականին։ Համարվում է, որ այն նկարչի` Առլում արված առաջին նկարներից է։ Սա ջրաներկով ու յուղաներկով արված ձմռան առնվազն 10 բնանկարներից մեկն է, որ Վան Գոգը պատկերել է 1882-1889 թվականներին։ Նկարում պատկերված են Լա Կրուի հարթավայրերը` հորիզոնում երևացող բլուրներով։
Առլ
«Բնանկար ձյունով» կտավը նկարելիս Վան Գոգը 35 տարեկան էր։ Ապրելով Ֆրանսիայի հարավում, Առլում, նա իր կարիերի գագաթնակետին էր և ստեղծում էր իր լավագույն նկարներից մի քանիսը ` պատկերելով Առլի և Ավիգնոնի դաշտերը, գյուղական տներն ու մարդկանց ։ Այստեղ միջավայրը միանգամայն տարբեր էր Նիդերլանդներում և Փարիզում նրա տեսած միջավայրից։ Այստեղ մարդիկ մուգ մազեր ու մաշկ ունեին և խոսում էին մի լեզվով, որն ավելի շուտ իսպաներեն էր, քան` ֆրանսերեն։ Գույներն այստեղ վառ էին։ Տեղանքը փոխվում էր հարթավայրերից սարերի։ Այստեղ Վան Գոգը գտնում է «փայլ ու լույս, որը կմաքրեր դետալներն ու կպարզեցներ ձևերը` նվազեցնելով իրեն շրջապատող աշխարհը` դարձնելով մի տեսակ զարդանախշ, որով նա հիանում էր ճապոնական Ուկիյո-էում և որտեղ արևի ազդեցությունը կուժեղացներ կոմպոզիցիայի եզրագծերն ու կպակասեցներ ակնհայտ հակադրությունների գույները» ։
Նկարը
Երբ Վան Գոգը 1888 թվականի փետրվարին ժամանում է Առլ, գետինը ծածկված էր ձյունով ` ռեկորդային ցուրտ եղանակի պատճառով։ Նկարը նկարելու ժամանակ ձյունն սկսում է հալվել ։ Համարվում է, որ սա Առլում արված նրա առաջին նկարներից է։ Իր եղբորը` Թեոյին` ուղղված փետրվարի 24-ի նամակում Վան Գոգն ասում է, որ արդեն ավարտել է երեք նկար, որոնցից մեկը «ձյունով բնապատկեր է» ։ Նկարում Կրուի հարթավայրն է և Մոնմաժուրը հետևի ֆոնում։ Հորիզոնական վրձնահարվածներն ընդգծում են հարթավայրը, որը լցնում է նկարի մեծ մասը։ Վան Գոգն օգտագործել է գույները` պատկերելու բնանկարի առանձին մասերը։ Սպիտակն ու մանուշակագույնն օգտագործված են ձյունը պատկերելու համար։ Դարչնագույն, կանաչ և կապույտ գույները պատկերում են ջրափոսերը և հալվող ձյան առաջացրած հետքերը։ Ճանապարհի եզրին պատկերված խոտերի փունջը դեղին է։ Բնապատկերի վրա երևում են նաև կարմիր կտուրներ, դարչնագույն շուն և դարչնագույն բաճկոնով ու սև գլխարկով մարդ, որ քայլում են դաշտում ։ Վան Գոգը, որ Ճապոնական արվեստի փայտափորագրման ակնհայտ սիրահար էր, կարող է ազդեցություն կրած լինել արվեստի այս ուղղությունից։ Մի քանի օր անց, տեղացած հերթական ուժեղ ձյունից հետո նա նկարել է մեկ այլ` պակաս մանրամասներով «Բնակնար ձյունով` Առլի ֆոնին» նկարը ։
Տարածված արվեստում
ԱՄՆ-ի նախագահ դառնալուց հետո Դոնալդ Թրամփն ու նրա տիկին Մելանյա Թրամփը խնդրել են Սողոմոն Գուգենհայմի թանգարանին` թույլ տալ վերցնել «Ձյունով բնանկարը»` Սպիտակ տան գլխավոր նստավայրը զարդարելու համար։ Թանգարանի գլխավոր կուրատոր Նենսի Սպեքթորը մերժել է` դրա փոխարեն նրանց առաջարկելով իտալացի ժամանակակից նկարիչ Մաուրիցիո Կատելանի աշխատանքներից ։
Ծանոթագրություններ
Կատեգորիա:1888 նկարներ Կատեգորիա:Վինսենթ վան Գոգի նկարներ
Հեղինակության էֆեկտ
Հեղինակության էֆեկտ, հեղինակավոր գործչի կարծիքին (անկախ բովանդակությունից) ավելի բարձր գնահատական տալու և դրանից ավելի մեծ կախվածության մեջ լինելու միտում ։ Այն համարվում է այսպես կոչված սոցիալական ճանաչողական կամ հավաքական ճանաչողական աղավաղումներից մեկը ։ Գիտականորեն ապացուցվել է 1961 թվականին Միլգրեմի գիտափորձով ։
Հոգեբանական մեխանիզմ
Մարդիկ սովորաբար խորապես հարգում են ուժը և հակված են հնազանդվել, երբ դա պահանջում է ուժ ունեցող գործիչը ։ Որոշ գիտնականներ կարծում են, որ մարդիկ հակված են դիտարկել իշխանությունը որպես արժանի իրենց դիրքին, և դա ստիպում է նրանց ենթարկվել այն որոշումներին, որոնք ընդունում են իշխանության ներկայացուցիչները ։ Համակարգային արդարացման տեսությունն այս երևույթը բացատրում է նրանով, որ գոյություն ունի հոգեբանական մոտիվացիա սոցիալական համակարգի հաստատունության, կայունության և արդարության հանդեպ հավատի համար ։
Գրականություն
Կատեգորիա:Կոգնիտիվ խախտումներ Կատեգորիա:Իշխանություն
Լա Լիգա 1950-51
Արտաքին հղումներ
Կատեգորիա:Լա Լիգայի մրցաշրջաններ Կատեգորիա:1950 ֆուտբոլում Կատեգորիա:1951 ֆուտբոլում
Ապոլոզա
Ապոլոզա (Apollosa), քաղաք Իտալիայի Կամպանիա մարզի Բենևենտո գավառում ։
Բնակչությունը կազմում է 2750 մարդ, բնակչության խտությունը կազմում է 138 մարդ/կմ²։ Զբաղեցնում է 20 կմ² մակերես տարածք։ Փոստային ինդեքս՝ 82010, հեռախոսային կոդ՝ 00824։
Ապոլոզան սահմանակից է Բենևենտո, Կամպոլի դել Մոնտե Տաբուրնո, Կաստելպոտո, Չեպալոնի, Մոնտեսարկիո, Սան Լեուչո դել Սանիո համայնքներին։
Կոմունայի հովանավորն է սուրբ Աննան։ Տոնը նշվում է հուլիսի 26-ին։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մոլորակների շքերթ
Մոլորակների շքերթ, աստղագիտական ​​երևույթ, երբ Արեգակնային համակարգի մի շարք մոլորակներ գտնվում են արևի մի կողմում՝ փոքր սեկտորում։ Ընդ որում՝ Երկնոլորտում նրանք քիչ թե շատ մոտ են միմյանց։
Էկլիպտիկ երկայնությամբ երկնային մարմինների առավելագույն մոտեցումը կոչվում է միացում։ Եթե ​​միևնույն ժամանակ նրանք բավականաչափ մոտ են նաև էկլիպտիկ լայնության մեջ, ապա այդ դեպքում հնարավոր է ավելի հեռու երկնային մարմնի ծածկումն ավելի մոտ մարմնով, մոլորակի անցումն Արևի սկավառակի վրայով (ներքին մոլորակի և Արևի միացման դեպքում) կամ Արևի խավարում (նրա և Լուսնի միացման դեպքում)։
Տեսակներ
Առանձնանում են նաև Արեգակնային համակարգի մոլորակների «տեսանելի» և «անտեսանելի» շքերթներ։ Մոլորակների տեսանելի շքերթ կոչվում է մոլորակների այն փոխդասավորությունը, երբ Արեգակնային համակարգի հինգ պայծառ մոլորակները (Մերկուրի, Վեներա, Մարս, Յուպիտեր և Սատուրն) երկնակամարում իրենց շարժման ընթացքում մոտենում են միմյանց և միաժամանակ տեսանելի դառնում երկնքի փոքր սեկտորում (10-40 աստիճան)։
Որպեսզի բոլոր հինգ պայծառ մոլորակները միաժամանակ տեսանելի լինեն, պետք է այնպայման Մարսը, Յուպիտերը և Սատուրնը ունենան մոտավորապես նույն երկայնություն և տեսանելի լինեն ներքին մոլորակների մոտ, իսկ Մերկուրին և Վեներան գտնվեն Արեգակից արևելյան էլոնգացիայի մեջ գարնանը, և արևմտյան էլոնգացիայի մեջ աշնանը (Երկրի հյուսիսային կիսագնդի և միջին լայնությունների համար)։ Նման էլոնգացիաների մեջ է, որ Մերկուրին կարող է տեսանելի լինել բավականին երկար ժամանակ։ Վեներան տեսանելիության պակաս խիստ պայմաններ ունի, քանի որ դրա առավելագույն էլոնգացիան 48 աստիճան է (Մերկուրիի դեպքում՝ 28 աստիճան)։
Մոլորակների շքերթ կոչվում է նաև Արեգակնային համակարգի մոլորակների այն փոխդասավորությունը, երբ մոլորակները, ներառյալ անզեն աչքով անտեսանելիները, «դասավորվու են» Արեգակի մի կողմում՝ փոքր սեկտորում։ Այս փոխդասավորության մեջ Մերկուրին և Վեներան կարող են անտեսանելի լինել Երկրից, քանի որ դրանք գտնվում են Արևի հետ ստորին միացման մեջ, բայց փոխարենը արտաքին մոլորակները տեսանելի են գրեթե նույն ուղղությամբ։ Նախորդ նման շքերթը տեղի է ունեցել 1982 թվականի մարտի 10-ին, իսկ հաջորդը տեղի կունենա 2169 թվականին ։ 1970-ականների վերջին տեղի ունեցած այս երևույթի օգտագործումն է, որը հնարավորություն է տվել պարզեցնել արտաքին մոլորակ-գազային հսկաների և նրանց արբանյակների, Արեգակնային համակարգի սահմանների, ինչպես նաև միջաստղային տարածության ուսումնասիրությունը՝ «Վոյաջեր» հետազոտական ​​ծրագրի շրջանակներում տիեզերանավեր գործարկելու միջոցով (որի մեկնարկը հաջողությամբ իրականացվել է 1977 թվականին)։ Շնորհիվ այն հանգամանքի, որ բոլոր հսկա մոլորակները տեղակայված էին Արեգակնային համակարգի համեմատաբար նեղ սեկտորում՝ տիեզերանավի ուղու երկայնքով ցանկալի փոխդասավորությամբ և ուղղությամբ, հնարավոր է եղել օգտագործել գրավիտացիոն մանևրներ՝ արտաքին բոլոր մոլորակների շուրջը թռչելու համար։ Դա հնարավորություն է տվել էապես կրճատել ուսումնասիրման օբյեկտներին հասնելու հեռավորությունը և թռիքչի ժամանակը, ինչպես նաև նվազեցնել այդ առաքելությունն ավարտելու համար անհրաժեշտ վառելիքի սպառումը։ Հետևաբար թռիչքի ուղին հաշվարկվել է այս հնարավորության հիման վրա, չնայած պաշտոնապես Ուրանի և Նեպտունի ուսումնասիրությունն ի սկզբանե ընդգրկված չէր հետազոտական ​​առաքելության ծրագրի մեջ (այդ մոլորակներին ստուգապես հասնելու համար կպահանջեր ավելի թանկ սարքավորումների կառուցում, որոնք պետք է ունենային հուսալիության ավելի բարձր բնութագրեր)։ Այնուամենայնիվ, հետազոտական ​​առաքելության հիմնական առաջադրանքները կատարելուց հետո հնարավոր է եղել շարունակել թռիչքը դեպի Ուրան և Նեպտուն մոլորակներ՝ գրավիտացիոն մանևրների հաջող օգտագործման շնորհիվ, ինչը հնարավորություն է տվել ձեռք բերել անհրաժեշտ արագացման իմպուլս՝ այդ մոլորակները թռչելու համար՝ առանց տիեզերանավի վառելիքի սպառման այդ ուղին հաղթահարելու համար։ Այն բանից հետո, երբ «Վոյաջեր-1»-ը հաջողությամբ ավարտել է Սատուրնի և դրա արբանյակ Տիտանի հետազոտական ​​ծրագիրը, վերջնական որոշում է կայացվել՝ «Վոյաջեր-2» տիեզերանավն ուղարկել Ուրան և Նեպտուն։ Դա անելու համար անհրաժեշտ է եղել փոքր-ինչ փոխել նրա հետագիծը` հրաժարվելով Սատուրն մոլորակի Տիտան արբանյակի մոտով անցնելուց։ Այնուամենայնիվ, այս որոշումը հնարավորություն է տվել դիտարկել ավելի հեռու, քան ի սկզբանե նախատեսվում էր այս հետազոտական ​​առաքելության շրջանակներում․ առաջին անգամ հնարավոր է եղել տեսնել և ուսումնասիրել մոլորակների շատ հեռավոր տարածություններ՝ սառցե գազային հսկաներն ու նրանց արբանյակները Արեգակնային համակարգի ծայրամասերի սահմանային գծում։
Ֆիլատելիա
1982 թվականի մարտի 10-ին տեղի ունեցած մլորակների եզակի շքերթին նվիրվել են փոստային նամականիշների մի շարք թողարկումներ։ 1981 թվականին Ռումինիան թողարկել է փոստային նամականիշների շարք՝ նվիրված մոլորակների շքերթին (Mi #3795-3800), յուրաքանչյուր նամականիշի կա ռումիներեն «1982 ALINIERIA PLANETELOR» մակագրությունը («Մոլորակների շքերթ 1982») և Արեգակնային համակարգի մոլորակների նկարը։ 1982 թվականին մոլորակների այդ շքերթին նվիրված փոստային նամականիշ է թողարկել նաև ՉԺՀ-ն՝ Արեգակի և Արեգակնային համակարգի ինը մոլորակների պատկերով՝ (Մերկուրի, Վեներա, Երկիր, Մարս, Յուպիտեր, Սատուրն, Ուրան, Նեպտուն և Պլուտոն), ինչպես նաև մոլորակների շքերթի ամսաթվի նշմամբ։
Արտաքին հղումներ
Կատեգորիա:Աստղագիտական երևույթներ
Անհրաժեշտ և բավարար պայմաններ
Անհրաժեշտ և բավարար պայմաններ (մաթեմատիկա), տվյալ պնդման իրավացիության անհրաժեշտ պայմաններ կոչվում են այն պայմանները, որոնց խախտման դեպքում պնդումը սխալ է, իսկ պնդման իրավացիության բավարար պայմաններ կոչվում են այն պայմանները, որոնց առկայությամբ պնդումը ճիշտ է։ Օրինակ՝ բնական թվի վերջին թվանշանի 7 չլինելը այդ թիվը 5-ի բաժանվելու անհրաժեշտ պայման է (7-ով վերջացող բնական թվերը չեն բաժանվում 5-ի), բայց բավարար պայման չէ (օրինակ՝ 33-ը չի վերջանում 7-ով և չի բաժանվում 5-ի)։ Տված թիվը 5-ի բաժանվելու բավարար պայման է այդ թվի վերջին թվանշանի 0 լինելը։ Նշված պայմանն անհրաժեշտ պայման չէ (օրինակ՝ 35-ը 0-ով չի վերջանում, բայց բաժանվում է 5-ի)։ Որպեսզի թիվը բաժանվի 5-ի, անհրաժեշտ է և բավարար, որ թվի վերջին թվանշանը լինի 0 կամ 5։ Հաճախ «անհրաժեշտ է և բավարար» և «այն և միայն այն դեպքում» արտահայտությունները գործածվում են նույն իմաստով։
Կատեգորիա:Մաթեմատիկական տրամաբանություն Կատեգորիա:Մետաֆիզիկայի հասկացություններ Կատեգորիա:Մաթեմատիկական տերմիններ
Անկյան եռատում
Անկյան եռատում, անկյունը կարկինի և քանոնի օգնությամբ երեք հավասար մասերի բաժանելու խնդիրը։
Անկյան եռատումը, շրջանի քառակուսացումը և խորանարդի կրկնապատկումը հնադարի երեք նշանավոր խնդիրներ են, որոնք մեծ դեր են խաղացել մաթեմատիկական մեթոդների զարգացման գործում։ Միայն XIX դարերում խստորեն ապացուցվեց, որ կարկինի և քանոնի միջոցով ոչ բոլոր անկյուններն է հնարավոր եռատել։
Կան մասնավոր դեպքեր, երբ այդպիսի եռատումը հնարավոր է, օրինակ՝ երբ անկյունդ հավասար է 90° կամ 90°/2°, որտեղ ո-ը բնական թիվ է։ Ընդհանուր դեպքում անկյունը կարելի է եռատել, օրինակ՝ կարկինի և այնպիսի քանոնի օգնությամբ, որի վրա նշված են երկու կետեր։
Կատեգորիա:Մաթեմատիկական խնդիրներ Կատեգորիա:Էվկլիդեսյան երկրաչափություն Կատեգորիա:Երկրաչափության պատմություն
Լա Լուտիեռ Տենար
Բնակչությունը 2008 թվականի դրությամբ կազմում է 261 մարդ, բնակչության խտությունը` 19.08 մարդ/կմ²։ Բնակավայրը զբաղեցնում է 13.68 կմ² տարածք։
Աշխարհագրություն
Գտնվում է Փարիզ քաղաքից 100 կմ հարավ-արևելք, Շալոն ան Շամպայն քաղաքից` 95 կմ հարավ-արևմուտք, Տրուա քաղաքից` 50 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 159 աշխատունակ (15-64 տարեկան) բնակիչ, որոնցից ակտիվ էին 122-ը, իսկ ոչ ակտիվները` 37։ Ակտիվության ցուցանիշը կազմում է 76,7 %։ 122 աշխատունակ մարդկանցից աշխատել է 116 անձ (68 տղամարդ և 48 կին)։ Գործազուրկ են եղել 6 անձ (2 տղամարդ և 4 կին)։ 37 անաշխատունակներից 16-ը եղել են աշակերտներ կամ ուսանողներ, 12-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արպայա
Արպայա (Arpaia), քաղաք Իտալիայի Կամպանիա մարզի Բենևենտո գավառում ։
Լա Կասսա
Լա Կասսա (La Cassa), կոմունա Իտալիայի Պիեմոնտ մարզի Թուրին գավառում։
Արպայա
Ծանոթագրություններ
Կատեգորիա:Իտալիայի բնակավայրեր
Լա Կասսա
Բնակչությունը՝ 1600 մարդ (2008 թվականի տվյալներով)։ Բնակչության խտությունը՝ 145 մարդ/կմ²։ Տարածքը՝ 12 կմ²։ Փոստային ինդեքս՝ 10040։ Հեռախոսային կոդ՝ 011։
Բնակավայրի հովանավորն է համարվում սուրբ Լավրենտիոսը։
Արտաքին հղումներ
Կատեգորիա:Իտալիայի բնակավայրեր
Մազուրկա (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, ջրատնտեսային տեղամասը՝ Պրեգոլյա, ենթաավազանը՝ բացակայում է։ Գետի գետային ավազանը՝ Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ջենովայի կամրջի փլուզում
Ջենովայի ավտոմոբիլային կամրջի փլուզում 2018 թվականի օգոստոսի 14-ին, ըստ նախնական տվյալների զոհվել են 22 մարդ ։ Դժբախտ պատահարի պատճառները հայտնի չեն, որպես փլուզման նախնական վարկած առաջ է քաշվել կամրջի կառուցվածքային թերությունը ։ Կարծիք կա, որ փլուզմանը նպաստել է դեպքի առավոտյան մոլեգնած փոթորիկը։
Աղետ
Իտալիայի հյուսիսային Ջենովա քաղաքի ավտոմոբիլային Պոլչևերա կամրջի 209 մետր երկարությամբ թռիչքը փլուզվել է 2018 թվականի օգոստոսի 14-ին, տեղական ժամանակով 11:30 (9:30 UTC) ։ Կամրջի թռիչքի հետ ընկել են մոտ քսան տրանսպորտային միջոց ։ Որոշ ականատեսներ պնդում են, որ տեսել են, թե աղետից առաջ  ինչպես է կայծակը հարվածել կամրջին ։
Աղետից փրկված վիրավորները տեղափոխվել են մոտակա հիվանդանոցներ, շատերը ծանր վիճակում են ։ Հաստատվել է 22 մահ ։
Փլված կամրջի մեծ հատվածը և վթարի պահին այդ հատվածով երթևեկող տրանսպորտային միջոցները ընկել են Պոլչևերա գետի մեջ, իսկ մյուս հատվածները փլուզվել են Իտալիայում առաջատար էներգետիկ ընկերություններից մեկի՝ «Անսալդո Էներջի» կազմակերպությանը պատկանող երկաթուղային ուղիների և պահեստների վրա ։
Ձայնորդներ
Ձայնորդներ, բաղաձայն հնչյուններ, որոնք իրենց ձայնային հատկանիշներով առավել մոտ են ձայնավորներին։
Բնութագրությունը
Արտաբերությամբ ձայնորդներ բնութագրվում են արգելքների՝ նեղվածքների, առկայությամբ, դա հիմք է տալիս ձայնորդներ դասելու բաղաձայնների շարքը։ Սակայն ձայնային սպեկտրով ձայնորդներ նմանվում են ձայնավորներին և բնութագրվում են որոշակի ձևամասնիկներով, որոնք, ի տարբերություն ձայնավորների, ավելի թույլ են։ Ձայնորդներ ունեն նաև գործառական առանձնահատկություն. որոշ լեզուներում (սերբերեն, չեխերեն, անգլերեն) դրանք կարող են հանդես գալ նաև որպես վանկարար հնչյուններ։ Հայերենի ձայնորդներ են մ, ն, լ, յ, ր, ռ։
Կազմավորությունը
Ըստ կազմավորման տեղի լինում են ռնգային՝ մ, ն, քմային՝ յ, ալվեոլային՝ ր, ռ, լնդերքային՝ լ։ Ըստ արտաբերման եղանակի մ և ն հպական ձայնորդներ են, ր, լ, յ՝ նեղվածքային, իսկ ռ՝ թրթռուն։
Կատեգորիա:Հնչյունաբանություն
Ազոտական պարարտանյութեր
Ազոտական պարարտանյութեր, անօրգանական և օրգանական ազոտ պարունակող միացություններ, որոնց հողի մեջ են մտցնում բերքառատության համար։ Հանքային ազոտային պարարտանյութերի թվին են պատկանում ամիդային, ամոնիակային և նիտրատային պարարտանյութերը։ Ազոտային պարարտանյութերը հիմնականում ստանում են սինթետիկ ամոնիակից։ Ազոտի միացությունների պատճառով հաճախ սահմանափակում է մշակաբույսերի աճը և դրա համար էլ ազոտային պարարտանյութերն ունեն մեծ դրական ազդեցություն։
Բոլոր տեսակի ազոտային պարարտանյութերից ամենաշատը տուժում են հողի միկրոօրգանիզմները։ Առաջին շաբաթում պարարտանյութի 70 տոկոսը մտցնելուց հետո առաջանում են բակտերիաներ և սնկեր ու միայն նրանց մահվանից հետո պարարտանյութերի կազմում եղած ազոտը կարող է օգտագործվել։
Գրականություն
Կատեգորիա:Պարարտանյութեր Կատեգորիա:Ազոտային պարարտանյութեր
Ձիագի
Ձիագի, կազուարինա, ձիագիազգիների ընտանիքի ծառերի և թփերի ցեղ։ Ոչ մեծ ծառեր են, տերևները թեփուկանման են՝ ետ զարգացած, փնջերով հավաքված։ Ծաղիկները մանր են, առանց ծաղկապատի, միասեռ։ Արական ծաղիկներն ունեն մեկ առէջք, իգականները՝ մեկ վարսանդ։ Պտուղը նման է թևավոր ընկուզիկի, սակայն հասունանալիս բացվում է երկփեղկ տուփիկի նման։ Սերմն էնդոսպերմ չունի։ Հայտնի է ավելի քան 30 տեսակ՝ տարածված հիմնականում Ավստրալիայում, սակայն հանդիպում է նաև Թասմանիայում, Ֆիջիից և Նոր Կալեդոնիայից մինչև Բիրմա։
Ձիագիի բնափայտն ամուր է, կարմիր գույնի և կիրառվում է կահույքի արտադրությունում։
Կատեգորիա:Ծառեր
Մարիա Ուիլման
Մարիա Ուիլման (Maria Wilman, ), հարավաֆրիկացի երկրաբան, բուսաբան։ Եղել է Քիմբերլիի ՄաքԳրեգորի թանգարանի առաջին տնօրենը և երկրորդ հարավաֆրիկացի կինը, որն Անգլիայում սովորել է Քեմբրիջի համալսարանում ։
Կենսագրություն
Մարիա Ուիլմանը ծնվել է 1867 թվականի ապրիլի 29-ին ՀԱՀ Բոֆորտ Ուեսթ քաղաքում։ Եղել է Հերբերտ Ուիլյամի հինգերորդ և Էնգելա Յոհաննա Նիտլինգի իններորդ դուստրը ։ Նրա հայրը Հարավային Ամերիկա էր ներգաղթել Յորքշիրից և Ջոն Մոլտենոյի Կապի կառավարությունում խորհրդարանի անդամ էր Բոֆորտ Ուեսթից ։
Մարիա_Ուիլմանը նախ ավարտել է Քեյփթաունի «Բարեհուսո ճեմարանը», այնուհետև 1885 թվականին ընդունվել է Քեմբրիջի համալսարան՝ դառնալով երկրորդ հարավաֆրիկացի կինը, որն ընդունվել է Քեմբրիջի համալսարան։ 1888 թվականին Մարիա Ուիլմանն ավարտել է Քեմբրիջի Նյունհեմի քոլեջի բնագիտության, միներալոգիայի և քիմիայի դասընթացները, 1895 թվականին ստացել է բուսաբանության մագիստրոսի կոչում։ Սակայն կանայք մինչև 1930-ական թվականներ պաշտոնապես գիտական աստիճաններ չեն ստացել, ուստի Ուիլյամը փաստացի մինչև 1931 թվականի նոյեմբեր մագիստրոսի իր աստիճանը չի ստացել ։
Հարավաֆրիկյան թանգարանի անձնակազմում
Ուիլմանի թանգարանային կարիերան սկսվել է, երբ նա Անգլիայից վերադարձել է Հարավային Աֆրիկա, և որպես կամավոր աշխատել Քեյփթաունի Հարավաֆրիկյան Իզիկո թանգարանի երկրաբանության բաժնում։ Քանի որ նա պաշտոնապես գիտական աստիճան չէր ստացել և հայրն էլ հավանություն չէր տվել նրա աշխատավարձ վաստակելուն, Ուիլմանը թանգարանում կատարած աշխատանքի դիմաց չէր վարձատրվում ։ Այնուամենայնիվ, մինչև 1902 թվական նա որպես կամավոր աշխատեց թանգարանում, այնուհետև դարձավ երկրաբանության բաժնի օգնական ։
Հարավաֆրիկյան թանգարանում աշխատելու տարիներին Ուիլմանն աշխատել է Լուիս Ալբերտ Պերիգուեի հետ, որը հետաքրքրվում էր բուշմեններով և նրանց մշակույթով, ինչը հնարավորություն է տվել Ուիլմանին մի քանի հետազոտական այցեր կատարել Հյուսիսային Կապ և Զիմբաբվե ։
1906 թվականին Մարիա Ուիլմանը կարևոր այց է կատարել Քիմբերլի, Ֆրեյբուրգ շրջան, այնուհետև՝ հյուսիս, հավաքել նմուշներ և տվյալներ ժայռապատկերների մասին, ինչը դարձել է նոր նախագծի սկիզբ և երեք տասնամյակ անց ներկայացվել է Ուիլմանի Քեմբրիջում տպագրված Rock engravings of Griqualand West and Bechuanaland (1933) հրատարակությունում ։ Այն շուրջ հինգ տասնամյակ Հարավային Աֆրիկայում մնաց ժայռային արվեստի ձեռնարկ ։
Ուիլմանը շարունակել է ուսումնասիրել ժայռային արվեստը, ինչպես նաև բուշմենների և հոտենտոտների մշակույթն իր կյանքի ընթացքում ։
Քիմբերլիի ՄաքԳրեգորի թանգարանի տնօրեն
1908 թվականին Ուիլմանը նշանակվել է Քիմբերլիում հիմնադրված ՄաքԳրեգորի նոր թանգարանի տնօրեն։ Նույն տարում նա թանգարանում հիմնել է հերբարիում և սկսեց մշակել տարածաշրջանային բուսական կյանքի իր հավաքածուն, որը ներառում է Հյուսիսային Կապի կարևոր նմուշներ ։
ՄաքԳրեգորի թանգարանում նրա բուսաբանական աշխատանքը հանգեցրեց Preliminary Checklist of the Flowering Plants and Ferns of Griqualand West (1946) հրատարակությանը ։ Նա նաև Քիմբերլիում ներկայացրեց մեսկիտ և բրախիխիտոն ծառեր և ԱՄՆ հաստատություններին և կազմակերպություններին ներկայացրեց Հարավաֆրիկյան խոտի սերմերը ։ Ոմանք այս խոտի տեսակները վերագրել են Տեխասի նահանգին ։
Ուիլմանը 1947 թվականին հրաժարվեց ՄաքԳրեգորի տնօրինությունից, սակայն շարունակեց աշխատել երկրաբանության և բուսաբանության ուսումնասիրությունների շուրջ ։ 1953 թվականին անցել է թոշակի և հաստատվել ՀԱՀ Ջորջ քաղաքում։ Մահացել է 1957 թվականի նոյեմբերի 9-ին։ Ամուսնացած չի եղել ։
Ժառանգություն
Մարիա Ուիլմանի պատվին անվանել են մի քանի բույսերի տեսակներ, այդ թվում՝ Wilman lovegrass (Eragrostis superb), Watsonia wilmaniae, Stapelia wilmaniae, Ruschia wilmaniae, Hereroa wilmaniae, and Nananthus wilmaniae. :
Արտաքին հղումներ
Կատեգորիա:Հարավային Աֆրիկայի բուսաբաններ Կատեգորիա:Հարավային Աֆրիկայի երկրաբաններ Կատեգորիա:Թանգարանագետներ Կատեգորիա:Հնագետներ Կատեգորիա:Քեմբրիջի համալսարանի շրջանավարտներ
Կասպից ծովի իրավական կարգավիճակի մասին կոնվենցիա
Կասպից ծովի իրավական կարգավիճակի մասին կոնվենցիա (Конвенция о правовом статусе Каспийского моря, ), միջազգային պայմանագիր Ադրբեջանական Հանրապետության, Իրանի Իսլամական Հանրապետության, Ղազախստանի, Ռուսաստանի Դաշնության և Թուրքմենստանի միջև, որը կնքվել է 2018 թվականի օգոստոսի 12-ին՝ Ղազախստանի Ակտաու քաղաքում անցկացվող կասպիական միջկառավարական հանդիպման ընթացքում ։
Կոնվենցիան ստորագրել են Ադրբեջանի նախագահ Իլհամ Ալիևը, Իրանի նախագահ Հասան Ռոհանին, Ռուսաստանի Դաշնության նախագահ Վլադիմիր Պուտինը, Ղազախստանի նախագահ Նուրսուլթան Նազարբաևը և Թուրքմենստանի նախագահ Գուրբանգուլի Բերդիմուհամեդովը։
Կոնվենցիայի բովանդակություն
Կասպից ծովի իրավական կարգավիճակի մասին կոնվենցիան փոխարինել է խորհրդա-իրանական 1921 և 1940 թվականների համաձայնագրերին։ Կոնվենցիայի համաձայն Կասպիցը, չնայած օվկիանոսի հետ անմիջական կապի բացակայության, ճանաչվում է ծով, այլ ոչ թե լիճ։ Այս որոշման համար հիմք է ծառայել վերջինիս կենսական նշանակությունը, ջրային ավազանի մեծությունը և իրավական կարգավորումը։
Կասպից ծովի ավազանի սահմանային բաժանումը կատարվում է միջազգային իրավունքի հիման վրա։ Ձկնորսության, գիտահետազոտական աշխատանքների կամ խողովակաշարների անցկացման գործընթացները կատարվում են մյուս բոլոր կողմերի համաձայնության դեպքում։ Բացի այդ, խողովակաշարերի անցկացման համար անհրաժեշտ է նաև երկրորդ կամ երրորդ պետության անմիջական թույլտվությունը։ Կոնվենցիան արգելում է ռազմածովային ուժերի տեղակայքումը Կասպից ծովում, ինչպես նաև Ադրբեջանին, Ռուսաստանին, Իրանին, Ղազախստանին և Թուրքմենստանին ճանաչում որպես ավազանի ծովային անվտանգության և ռեսուրսների կառավարման գլխավոր երաշխավոր։
Շանդոր Բորտնիկ
Շանդոր Բորտնիկ (հունգարերեն՝ Sándor Bortnyik, ), 20-րդ դարի հունգարացի նկարիչ, նկարազարդող, գրաֆիկ-դիզայներ, որի ստեղծագործություններում զգացվում է կուբիզմի, էքսպրեսիոնիզմի և կոնստրուկտիվիզմի ազդեցությունը։ Արժանացել է Հունգարիայի Հանրապետության ժողովրդական նկարչի կոչման և այլ պարգևների։
Կենսագրություն
Շանդոր Բորտնիկը 1922 թվականին մեկնել է Վայմար, սերտ կապեր հաստատել այնտեղ գործող կերպարվեստի Բաուհաուզ (Bauhaus) դպրոցի ներկայացուցիչների հետ; Վերադառնալով Հունգարիայի թագավորություն (1920–1946)՝ Բուդապեշտում հիմնել է գեղարվեստի դպրոց ու արվեստանոց, որտեղ աշխատանքները տարել է՝ հետևելով բաուհաուզի սկզբունքներին ։
Բորտնիկին լայն ճանաչում ու համբավ են բերել հատկապես նրա առևտրային-գովազդային պլակատները։ Իր երկարատև ստեղծագործական գործունեության ընթացքում նկարիչը համագործակցել է բազմաթիվ հունգարական ու միջազգային կլիենտների հետ։ Նրա ամենահայտնի աշխատանքներից են այն գովազդային պատկերները, որ նկարել է Modiano ընկերության ծխախոտի թուղթը գովազդելու նպատակով։
1949–ից 1956 թվականներին Բորտնիկը պաշտոնավարել է որպես Հունգարիայի գեղարվեստի ակադեմիայի ռեկտոր ։
Շանդոր Բորտնիկի աշխատանքները ներկայումս պահվում են Բուդապեշտի քաղաքային պատկերասրահում, Պեչ քաղաքի Յանուս Պանոնիուսի անվան թանգարանում, Հունգարիայի ազգային պատկերասրահում, Բուդապեշտի Սեչենիի անվան ազգային գրադարանում, Տիսսենի թանգարանում (Մադրիդ), Նյու Յորքի Ժամանակակից արվեստի թանգարանում, Եյլի համալսարանի գեղարվեստի պատկերասրահում...
Անվանի նկարիչը մահացել է 83 տարեկան հասակում, Բուդապեշտում։ Թաղված է Հունգարիայի մայրաքաղաքի Կերապեշի գերեզմանատանը։
Արտաքին հղումներ
Կատեգորիա:Հունգարացի նկարիչներ Կատեգորիա:Հունգարացի գրաֆիկական դիզայներներ Կատեգորիա:Հունգարացի լուսանկարիչներ Կատեգորիա:Կոշութի մրցանակի դափնեկիրներ
Յասենկա
Յասենկա (Ясенка), գետ Ռուսաստանում, հոսում է Կալինինգրադի մարզում և Պրավդինսկի շրջանում։ Գետաբերանը տեղակայված է Պուտիլովկա գետի ձախ ափին 34 կմ հեռավորության վրա։ Գետի երկարությունը 10 կմ է, ավազանի տարածքը 48,6 կմ2 է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Անձևացիներ
Անձևացիներ, Անձավացիներ, նախարարական տոհմ Հին Մեծ Հայքի համանուն գավառում։ Ըստ Մովսես Խորենացու, Անձևացիների նախարարությունը հաստատել Է Հայոց ավանդական Վաղարշակ թագավորը։ Ըստ Ղ. Ինճիճյանի, նախարարությունը իր անունն ստացել է Անձևացիք գավառից։ Հայաստանի հոգևոր և քաղաքական կյանքում մեծ դեր ուներ այս տոհմը։ 4-րդ դարի Գրիգոր Լուսավորչին համագործակցում էր Անձևացի մի իշխան՝ կռվելով Արձան քրմապետի դեմ։ Գահնամակում կարևոր տեղ է հատկացված Անձևացիների նախարարությանը, որն ուներ 2 ճյուղ և հայ զորքին տալիս էր 500 զինվոր։ Պապ թագավորի հավատարիմ զինակիցներից էր Գնել Անձևացին։ Անձևացիները մասնակցել են 451- 484 թվականների ազատագրական շարժումներին՝ զորավիգելով հայրենասեր ուժերին։ Ղևոնդ պատմիչը 8-րդ դարի կեսերին հիշում է նշանավոր զորավար, հայ իշխան Տաճատ Անձևացուն (մահացել ՝ 784 թվականին)։ 9-10- րդ դարերում Թովմա Արծրունին Անձևացիներին հիշում է որպես հայրենիքի հավատարիմ պաշտպանների, որոնք ետ են վանել իսլամադավան տիրողների հարձակումները։ 9-րդ դարի վերջից Անձևացիների տոհմը, որ առանձիև իշխանություն Էր, ենթարկվեց Արծրունիներին՝ պահպանելով կիսանկախ վիճակը։ 9-10-րդ դարերի դարերի քաղաքական գործիչ և մատենագիր էր Ատոմ Անձևացին։ 10-րդ դարում գավառի եպիսկոպոսն էր Գրիգոր Նարեկացու հայրը` Խոսրով Անձևացին։
Գրականություն
Կատեգորիա:Հայկական նախարարական տներ Կատեգորիա:Հայկական իշխանական տներ Կատեգորիա:Անձևացիներ
Մայնբերնհայմ
Ծանոթագրություններ
Կատեգորիա:Գերմանիայի քաղաքներ
Սիրահետում
Սիրահետում, սովորույթ սոցիոլոգիայում, ըստ որի՝ մեկ անձը ուշադրության նշաններ է դրսևորում մեկ այլ անձի նկատմամբ։ Տարբեր մշակույթներում այն ունի տարբեր նորմատիվային կազմակերպվածություն ։ Կենսաբանության մեջ ենթադրում է կենդանիների՝ զուգավորմանը նախորդող վարքագիծը։
Տևողություն
Սիրահետման միջին տևողությունը մեծապես տատանվում է ամբողջ աշխարհում։ Բացի այդ, զույգերի միջև ևս կան անհատական ​​տարբերություններ։ Այս երևույթը կարող է բացակայել այն զույգերի պարագայում, որոնք նախքան ամուսնությունը չեն հանդիպում։
Միացյալ Թագավորությունում 3000 նշանված կամ ամուսնացած զույգերի հետազոտությունը ցույց է տվել, որ առաջին հանդիպման և ամուսնության առաջարկի ընդունման միջին տևողությունը կազմել է 2 տարի և 11 ամիս, ընդ որում, կանայք իրենց պատրաստ են զգում ընդունել այդ առաջարկը միջինը 2 տարի և 7 ամիս հետո ։ Ինչ վերաբերում է առաջարկի և հարսանիքի միջև տևողությանը, Մեծ Բրիտանիայում անցկացված հարցումը ցույց է տվել միջինը 2 տարի և 3 ամիս ։
Դերեր
Սովորաբար սիրահետման մեջ արուն համարվում է ակտիվ, իսկ էգը՝ պասիվ։ Դա պայմանավորված է նրանով, որ արուն մեծ արժեք է ներկայացնում որպես սերունդների զարգացման պատասխանատու ։ Ավանդական մարդկային հասարակություններում, որպես կանոն, ակտիվ է տղամարդը, սակայն զարգացած մշակույթով (եվրոպական և հյուսիսամերիկյան) առաջադեմ հասարակություններում կնոջը թույլատրվում է հանդես գալ որպես սիրահետման նախաձեռնող ։
Բազմակնության հարաբերություններում տղամարդը սիրահետման ժամանակ շահագրգռված է արագ զուգավորման մեջ, որպեսզի անցնի հաջորդ կնոջը, մինչդեռ կինը փորձում է երկարաձգել սիրահետման ժամանակահատվածը, որպեսզի բազում տարբերակներից ընտրի արժանի տղամարդուն ։
Գործառնություն
Սիրահետման հիմնական խնդիրն է օգնել կնոջն ու տղամարդուն ավելի լավ ճանաչել միմյանց և կառուցել վստահելի հարաբերություններ։ Բացի այդ, սիրահետումը ստիպում է նրանց համաձայնեցնել իրենց գործողությունները զուգավորման ժամանակ և արագացնում է կնոջ հորմոնալ զարգացումը ։
Շեղումներ
Գենետիկական մուտացիաները սիրահետման ժամանակ կարող են առաջացնել որոշ շեղումներ՝ հանգեցնելով զուգավորման անհնարինության։ Օրինակ՝ միջատների դեպքում խախտվում է արուի երգի կառուցվածքը, կամ այն հասցեագրվում է իր սեռի ներկայացուցչին ։
Ծանոթագրություն
Կատեգորիա:Միջանձնային հարաբերություններ Կատեգորիա:Սիրո փիլիսոփայություն Կատեգորիա:Ամուսնություն Կատեգորիա:Մարդու սեռականություն Կատեգորիա:Բեղմնավորություն Կատեգորիա:Անձնական կյանք
Territory
«Territory» երգը Sepultura խմբի վեցերորդ սինգլն էր և ներառվել է «Chaos A.D.» ալբոմում, թողարկվել է 1993 թվականին։ Երգը խմբի ամենահայտնի սինգլերից է, այն հաճախ է կատարվում համերգների ժամանակ։
Թողարկում
Խումբը ալբոմի մեջ ներառեց նաև Between the Buried and Me խմբի «The Anatomy Of» ալբոմի երգերից մեկի քավեր տարբերակը։
Տեսահոլովակ
Տեսահոլովակում խումբը երգում է անապատում, ինչպես նաև այնտեղ կան տեսարաններ Մեռյալ ծովից, Իսրայելից և Պաղեստինից, Իսրայելի բանակի զինված զինվորներ և ոստիկաններ։ Տեսահոլովակը ավարտվում է Օսլոյի պայամանագրով և քայլող վինվորներով ։
Տեսահոլովակի ռեժիսորը Պաուլ Ռախմանն է։
Ծանոթագրություններ
Կատեգորիա:1993 սինգլներ Կատեգորիա:Ռոք երգեր
Լուզինի սյուր Բար
Լուզինի սյուր Բար (Lusigny-sur-Barse), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 1798 մարդ, բնակչության խտությունը` 47.42 մարդ/կմ²։ Բնակավայրը զբաղեցնում է 37.92 կմ² տարածք։
Աշխարհագրություն
Գտնվում է Փարիզ քաղաքից 160 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 16 կմ արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 1159 աշխատունակ (15-64 տարեկան) բնակիչ, որոնցից ակտիվ էին 849-ը, իսկ ոչ ակտիվները` 310։ Ակտիվության ցուցանիշը կազմում է 73,3 %։ 849 աշխատունակ մարդկանցից աշխատել է 786 անձ (416 տղամարդ և 370 կին)։ Գործազուրկ են եղել 63 անձ (30 տղամարդ և 33 կին)։ 310 անաշխատունակներից 125-ը եղել են աշակերտներ կամ ուսանողներ, 123-ը` թոշակառուներ, իսկ 62-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լև Կամենև
Լև Կամենև (Лев Льво́вич Ка́менев, ), ռուս բնանկարիչ։
Կենսագրություն
Լև Կամենևը ծնվել է Կուրսկի նահանգի Ռիլսկ գյուղում, մանր առևտրականի ընտանիքում։ Շուտով ընտանիքը տեղափոխվել է Աստրախան, որտեղ Լևը սովորել է տեղի քերականական դպրոցում, սակայն չի ավարտվել այն, քանի որ հայրն օգնականի կարիք ուներ իր սեփական խանութում։ Կոնստանտին Կորովինի պապիկը, նկատելով Լևի նկարչական հակումները, նրան 5000 ռուբլի գումար տվեց Պետերբուրգի արվեստի դպրոց ընդունվելու համար ։ 1854 թվականին Լև Կամենևը մեկնում է Մոսկվա և ընդունվում Մոսկվայի գեղանկարչության, քանդակագործության և ճարտարապետության ուսումնարան Իվան Շիշկինի և Վասիլի Պերովի հետ։ Ուսումնարանում նրանց դասավանդում է Կառլ Ռաբուսը, իսկ նրա մահից հետո՝ 1857 թվականից՝ Ալեքսեյ Սավրասովը։
1858 թվականին Կամենևին շնորհվում է 3-րդ դասի պրոֆեսիոնալ նկարչի կոչում, և նա դառնում է Մոսկվայի արվեստասերների հասարակության անդամ, որի միջոցներով երկու տարի մեկնում է արտերկիր և վարպետանում արևմտաեվրոպական արվեստագետների մոտ։ Դեպի Գերմանիա և Շվեյցարիա մեկնում է Իվան Շիշկինի հետ։
1860-1870-ական թվականները Կամենևի ստեղծագործական ծաղկուն շրջաններն էին։ Այդ տարիներին նրա «Ձմեռային ճանապարհ» աշխատանքը համալրեց Տրետյակովյան պատկերասրահի հավաքածուն։ 1869 թվականին «Ձմեռային տեսարան Մոսկվայի արվարձանում» և «Տեսարան Պորեչեի արվարձաններից» նկարների համար Կամենևը ստանում է Արվեստի ակադեմիայի բնանկարի ակադեմիկոսի կոչում և դառնում է Գեղարվեստական շրջիկ ցուցահանդեսների ընկերության հիմնադիր-անդամներից մեկը։ 1871-1884 թվականներին Կամենևը մասնակցել է ընկերության կազմակերպած ցուցահանդեսներին։ 1886 թվականին մահացել է աղքատության և մենության մեջ։
Ծանոթագրություններ
Կատեգորիա:Ռուս նկարիչներ Կատեգորիա:Պերեդվիժնիկներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Չարլզ Ինգրեմ
Չարլզ Ուիլյամ Ինգրեմ (Charles William Ingram, ), բրիտանական բանակի մայոր, համակարգչային վարպետ և գրող, որը սկանդալային կերպով հայտնի է դարձել բրիտանական «Ո՞վ է ուզում դառնալ միլիոնատեր» հեռուստաշոուում 1 միլիոն ֆունտ ստերլինգ շահելուց հետո։ Ինգրեմը խաբեբա է ճանաչվել, քանի որ օգտվել է անօրինական հուշումներից և իր կնոջ՝ Դայանայի հետ պայմանական ազատազրկման է դատապարտվել ։ Ինգրեմը մասնակցել է նաև այլ շոուների՝ «The Weakest Link» («Թույլ օղակ», հասել է 6-րդ փուլ), «Wife Swap» («Փոխում եմ կնոջը», մի քանի շաբաթվա ընթացքում ապրել է Ջեյդ Գուդիի հետ), «Hell's Kitchen» («Դժոխային խոհանոց») և «Big Brother's Big Mouth» (Մեծ Եղբայր)։
Սկանդալ շոուի ժամանակ
«Who Wants to Be a Millionaire?» շոուն իրականացվել է Celador ընկերության կողմից, նկարահանումներն իրականացվել են Բորհեմվուդ քաղաքի Elstree Studios-ում (Հարթֆորդշիրի կոմսություն)։ 2001 թվականի սեպտեմբերի 9-ին և 10-ին թողարկվել է ITV հեռուստաալիքի հաղորդումը՝ իր անփոփոխ հաղորդավար Քրիս Տորենտի հետ։ Չարլզ Ինգրեմը, ինչպես մյուս բոլոր մասնակիցները, պետք է պատասխաներ 15 հարցի։ Վերջին հարցը եղել է հետևյալը.
Ինգրեմն ընտրել է Ա-ի պատասխանը և հաղթել է մեկ միլիոն ֆունտ ստերլինգ։ Սակայն վճարումը դադարեցվել է այն բանից հետո, երբ Չարլզին մեղադրանք է ներկայացվել, որ նրա կինը՝ Դայանան, և մյուս հանցակիցը՝ Թեքվեն Ուիթոքը, հատուկ հազացել են յուրաքանչյուր հարցի ժամանակ, երբ Ինգրեմը պիտի ընտրեր պատասխանը, ավելին՝ Ինգրեմը դեռ նախքան հաղորդումը եթեր հեռարձակելը բերանից թռցնել է մեղադրանքի մասին ։ 4 շաբաթվա ընթացքում Թագավորական Սաութվորքի դատարանում ընթացել է դատաքննություն, ատենակալները դատավճիռը քննել են ավելի քան 3 օր։ Արդյունքում, Չարլզը և Դայանան 2003 թվականի ապրիլի 7-ին մեղավոր են ճանաչվել խարդախության, մասնավորապես, խաբեության միջոցով գումար կամ արժեթղթեր ստանալու մեջ ։ Դայանա Ինգրեմն ինչպես նաև նրա եղբայրը՝ Էդրիան Փոլոքն ավելի վաղ մասնակցել են շոուին. երկուսն էլ շահել են 32 հազար Ֆունտ ստերլինգ ՝ սխալներ թույլ տալով 64 հազար դոլար արժողությամբ հարցերում (Էդրիանը նույնիսկ փորձել է օգտվել «50-50» հուշումից) ։
2003 թվականի ապրիլի 7-ին Չարլզն ու Դայանա Ինգրեմը, ինչպես նաև Թեքվեն Ուիթոքը երկու տարվա պայմանական ազատազրկման են դատապարտվել։ Բողոքարկումից հետո Չարլզն ու Դայանան կրճատել են ժամկետը մինչև մեկուկես տարի, Ուիթթոկուն՝ մինչև մեկ տարի։ Նրանց բոլորին տուգանել են 15 հազար ֆունտ ստերլինգով, սակայն հետաքննությունը ձգձգելու համար Ինգրեմները ստացել են ևս 115 հազար ֆունտ ստերլինգ տուգանք ։ 2003 թվականի օգոստոսի 19-ին Բանակային խորհուրդն Ինգրեմին զրկել է մայորի կոչումից՝ պահպանելով նրա թոշակը ։ Վերաքննիչ դատարանը 2004 թվականի մայիսի 19-ին մերժել է Ինգրեմի բողոքը՝ նվազեցնելով միայն տուգանքը ։ 2004 թվականի հոկտեմբերի 5-ին Լորդերի պալատը մերժել է ևս մեկ բողոք, և Ինգրեմը բողոք է ներկայացրել Մարդու իրավունքների եվրոպական դատարան։ 2004 թվականի հոկտեմբերի 20-ին դատարանը վճռել է Չարլզ Ինգրեմի տուգանքը կրճատել մինչև 25 հազար ֆունտ ստերլինգ, Դայանա Ինգրեմի տուգանքը՝ մինչև 5 հազար ֆունտ ստերլինգ ։ 2005 թվականի մայիսի 21-ին Ինգրեմը դիմում է ներկայացրել քրեական գործերի վերանայման հանձնաժողով, և 2006 թվականի աշնանը հանձնաժողովը որոշում է կայացրել, որ մեղադրական դատավճիռը չեղյալ հայտարարելու հիմքեր չկան։
Ինգրեմի, նրա կնոջ և Ուիթոքի պաշտպանությամբ հանդես է եկել Ջեյմս Պլասկետը, որը հարցազրույց է տվել Բոբ Վուֆինդենին, ով շահագրգռված է դատական քննության սխալների բացահայտմամբ։ 2004 թվականի հոկտեմբերի 9-ին Daily Mail օրաթերթում լույս է տեսել «Արդյո՞ք հազող մայորը մեղավոր է» հոդվածը (Is The Coughing Major Innocent?): Գործը քննարկել են The Guardian թերթի «Comment Is Free» բլոգում 2006 թվականի հուլիսի 17-ին, քննարկման հեղինակը եղել է սկեպտիկ Ջոն Ռոնսոնը ։ 2015 թվականի հունվարին Պլասկետն ու Վուֆինդենը հրատարակել են «Վատ շոու. վիկտորինա, հազ և միլիոնատեր մայոր» (Bad Show: The Quiz, The Cough, The Millionaire Major) գիրքը, որի նախաբանը հրապարակվել է նույն թվականի հունվարի 17-ին Daily Mail օրաթերթում «Արդյո՞ք հազող մայորն ԱՆՄԵՂ էր» (Was the coughing Major INNOCENT?): Գրքում ի հայտ են եկել նոր ապացույցներ, որոնք կասկածի տակ են դրել նախորդ հետաքննությունը ։
Տեսագրություն
Դատարանում, որպես ապացույց, ծառայել է ամբողջ եթերի տեսագրությունը։ Ինգրեմը հայտարարել է, որ տեսագրությունը հատուկ մոնտաժվել է և որ իրեն անօրինական կերպով մանիպուլյացիա են անում։ Նրա խոսքերով՝ Celador-ի խմբագիրները հատուկ են նախապատրաստել տեսանյութը, որում հստակ աչքի են ընկնում հազի ձայներ, բացի Ինգրեմի և Թարենթի ձայներից՝ հատուկ Ինգրեմին զրպարտելու և երդվյալ ատենակալներին ու հեռուստադիտողին համոզելու համար, որ նա մեղավոր է։ Ինգրեմը հերքել է այն, որ ինչ-որ հազ է եղել։ Մեղադրանքի համաձայն՝ հազի 192 հնչյուններից 32-ը ձայնագրվել են ընտրական փուլի մասնակիցների շրջանում, այդ ձայներից 19-ը տասաժապավենում «նշանակալի» են եղել․ դրանք հանել է Ուիթոքը՝ ճիշտ պատասխան տալու պահին։ Համարվել է, որ հազը համապատասխանում է պատասխանի հերթական համարին՝ մեկ հազ պատասխան A-ին, երկու՝ պատասխան B-ին, երեք՝ պատասխան C-ին, չորս՝ պատասխան D-ին ։ Թարենթը նույնպես հերքել է հազի մասին լուրերը՝ հայտարարելով, որ չափազանց զբաղված է եղել դրան ուշադրություն դարձնելու համար ։
Լարի Ուայթհյորսթի վկայություն
Ընտրությանը չորս անգամ մասնակցած Լարի Ուայթհերսթը համոզված է եղել, որ գիտեր Ինգրեմի բոլոր հարցերի պատասխանները։ Նա պատմել է դատարանին, որ նկատել է հազի ձայներ և հասկացել է, որ հազն օգնել է Ինգրեմին ։ 14-րդ հարցի ժամանակ Ուայթհյորսթը նայել է Թեքվեն Ուիթոքին, որը չափազանց շատ էր հազում և սրբում էր քիթը, քանի որ Ինգրեմը պատրաստվում էր սխալ պատասխան տալ։ 1 միլիոն ֆունտ սթերլինգ արժեցող հարցի պատասխանն Ուայթհյորսթը նույնպես իմացել է, ուստի հետևել է Ուիթոքի գործողություններին։ Երբ նա հազացել է, Ուայթհյորսթը հստակ հիշել է այդ պահը։
Թեքվեն Ուիթոկի վկայություն
Ուիթոքը ժխտել է այն փաստը, որ հատուկ հազացել է Չարլզ Ինգրեմին օգնելու համար. նա դա բացատրել է նրանով, որ ունի մշտական հազի տեսքով արտահայտված փոշու քրոնիկական ալերգիա, ինչպես նաև խոցային տենդ, ինչի հետևանքով անհնար է մեղադրել նրան այն բանում, որ իր հիվանդությունն ինչ-որ կերպ օգնել է Ինգրեմին ։ Սակայն, ատենակալներն ապացույցներ են ստացել, որ երբ Ուիթոքն աջ է շրջվել, նրա հազը դադարել է ։ Ուիթոքը բացատրել է, որ մի քանի բաժակ ջուր է խմել տեսախցիկի մոտ շրջվելուց առաջ ։ Նա հերքել է առնվազն երեք հարցի պատասխան իմանալու մասին փաստը, սակայն ոստիկանությունը հաստատել է, որ ինքն իմացել է «Ո՞վ է նկարել «Դեսպանները» նկարը» 12-րդ հարցի պատասխանը (Հանս Հոլբայն Կրտսեր) ։
Ստուդիայում կարգ ու կանոնին հետևող Դևիսը նկատել է, թե ինչպես է ինչ-որ մեկը սկսել հազալ, և որոշել է գտնել մեղավորին։ Նրա խոսքերով՝ հազում էր հենց Թեքվենը, որը խոսում էր Դևիսից ձախ գտնվող ինչ-որ մեկի հետ, իսկ հետո խաղացողին մեջքով է շրջվել և նորից սկսել հազալ։ Ուիթոքը հայտարարել է, որ պարկեշտ մարդիկ իրար դեմքի չեն հազում ։ Ուիթոքը նաև հավելել է, որ քրոնիկական անհաջողակ է հեռուստահաղորդավարություններում, քանի որ դուրս է մնացել «15 to 1» շոուի առաջին ռաունդից և ընդամենը մեկ մրցանակ է շահել՝ «Sale of the Century» շոուի ատլասը, սակայն «BBC Radio 4»-ում նա հաղթել է «Brain of Britain» շոուի ուելսյան փուլը, իսկ 1994 թվականի կիսաեզրափակչում պարտվել է ֆինալիստին։ 1997 թվականին նա զբաղեցրել է 3-րդ տեղը նույն շոուում (հաղթել է Դաֆնա Ֆոուլերին)։
Շոուից հետո
Հանդերձարանում Ինգրեմների հետ հաղթանակը նշող և շամպայն խմող Քրիս Թարենթը հայտարարել է, որ Ինգրեմի հետ ամեն բան կարգին է եղել՝ ստորագրելով 1 միլիոն ֆունտ սթերլինգի կտրոն։ Նա հայտարարել է, որ եթե ինչ-որ բան լավ չլիներ, ապա ընդհանրապես չեկը չէր ստորագրի։ Թարենթը հաստատել է, որ Ինգրամներն իրենց բնական են պահել որպես վիճակախաղի հաղթող կամ նույն հեռուստաշոուի, բայց հանդերձարան գնալու ճանապարհին, իբր, լսել են ինչ-որ տհաճ արտահայտությունների փոխանակում ։ Նկարահանող խմբի անդամ Իվ Ուինսթընթլին հայտարարել է, որ Ինգրեմը բնավ այնքան երջանիկ չէր, որքան հեռուստաշոուի հաղթողը ։ Celador-ը պահպանել է բոլոր տեսագրությունները՝ վերանայելով դրանք ոստիկանությանը դիմելուց առաջ և հետո, իսկ հետո Editworks-ի հետ միասին դրանք հավաքել են դատարանում ցուցադրելու համար։ Դատարանում Փոլ Սմիթը Celador Productions-ից հաստատել է, որ իր ընկերությունը պատրաստվում էր հեռուստահաղորդում՝ գործով վկաների մասնակցությամբ՝ ITV-ով ցուցադրվելու համար։ Այն ցուցադրվել է մեկ ամիս անց «Tonight With Trevor McDonald – Major Fraud» հաղորդման ժամանակ, որը դիտել է 17 մլն մարդ։ 13 օր անց ծրագիրը դուրս եկավ ԱՄՆ, իսկ հաջորդ օրը ցուցադրվեց ևս մեկ ITV «The Final Answer» ծրագիրը նույն գործով (5 մլն հանդիսատես)։
Դատավճիռ
Արդյունքում ատենակալները համոզիչ են համարել Ուայթհերսթի տեսագրություններն ու ցուցմունքները, ավելացնելուց առաջ, որ լինում են համընկնումներ։ Քննարկման ժամանակ ատենակալներից մեկը հեռացվել է։ Ատենակալների ղեկավարը դատավորին հայտնել է, որ ձայների մեծամասնությամբ Ինգրեմն ու Թեքվինը մեղավոր են ճանաչվել, իսկ Դայանան՝ ոչ, սակայն դատավորը հրաժարվել է նման վճիռ կայացնել՝ պնդելով հանցավոր դավադրության մասին։ Արդյունքում բոլոր երեքին մեղավոր են ճանաչել, Չարլզ Ինգրեմը 20 ամիս պայմանական ազատազրկման է դատապարտվել, իսկ Դայանան և Թեքվենը՝ 18 ամիս պայմանական ազատազրկման։ Դատավճիռը կայացրած Ջեֆրի Ռիվլինը հայտարարել է, որ Ինգրեմը կարող էր իրական բանտային ժամկետ ստանալ, եթե մեղմացնող հանգամանք չլինեին երեք անչափահաս երեխաները ։
Խարդախության ապահովագրություն
2003 թվականին Ինգրեմներին կրկին քրեական պատասխանատվության են ենթարկել. հոկտեմբերի 28-ին Բորնմաուտական թագավորական դատարանը Չարլզ Ինգրեմին մեղավոր է ճանաչել ապահովագրական խարդախության մեջ։ Դատավճռի համաձայն՝ Ինգրեմը փոխհատուցում է պահանջել սեփական տնից իր ապահովագրված գույքը գողանալու համար։ Ինգրեմը լռել է այն մասին, թե «Direct Line Insurance» ապահովագրական ընկերության (նա նրա հաճախորդն էր) ինչ պահանջներ է կատարել երեք տարի առաջ, մինչև 2001 թվականի հուլիսին ստացավ ապահովագիրը։ Դատարանը պարզել է, որ Ինգրեմը եղել է «Norwich Union»-ի հաճախորդը և հաճախ «հանգամանքների բերումով» կորցնում է սեփական իրերը։ Նա յոթ պահանջ է ներկայացրել 1991 թվականից մինչև 1997 թվականը, այդ թվում՝ գողացված պայուսակի (1600 ֆունտ), մատանու (430 ֆունտ) և կոտրված զարդանախշի (42 ֆունտ) նկատմամբ։
Դատախազ Քրիստոֆեր Փարքերը հայտարարել է, որ Ինգրեմը «Zurich Insurance Group» ընկերության հետ համագործակցել է 1997 թվականից «Norwich Union»-ի պահանջների կրճատումից հետո մինչև 9 հազար ֆունտ ստերլինգ, իսկ 2000 թվականին դարձել է «Direct Line»-ի հաճախորդը։ Թաքցնելով իր ապահովագրության պատմության մասին տվյալները՝ Ինգրեմը պահանջել է ապօրինաբար 30 հազար ֆունտ ստերլինգ։ Խարդախությունը բացահայտվել է միայն շոուի սկանդալից հետո ։
Անձնական կյանք
Ինգրեմն ապրում է Իստերտոնում իր կնոջ` Դայանայի և երեք դուստրերի` Պորշայի, Ռոզիի և Հեստերի հետ։ Բանակից ազատվելուց հետո նա գրել է երկու պատմություն՝ «Համացանց» (The Network, ապրիլի 27, 2006) և «Deep Siege» (հոկտեմբերի 8, 2007) ։ Ինգրեմն աշխատում է, որպես համակարգչային վարպետ, նրա կինը զբաղվում է ոսկերչությամբ ։ 2004 թվականի նոյեմբերին և 2005 թվականի նոյեմբերին Ինգրեմ ամուսինները սնանկ էին հայտարարվել ։
Հնդիկ գրող Վիկաս Սվարուպն Ինգրեմի պատմությունը հիմք է ընդունել 2005 թվականի իր «Հարց-Պատասխան» վեպի համար, որի հիման վրա նկարահանվել է «Միլիոնատերը ետնախորշից» ֆիլմը։
Արտաքին հղումներ
Կատեգորիա:Բրիտանացի գրողներ Կատեգորիա:Բրիտանացի հանցագործներ
Քրիստիան Մալի
Քրիստիան Մալի (Christian Mali, )՝ գերմանացի նկարիչ, արվեստի պրոֆեսոր։
Նրա ավագ եղբայրը՝ Հովհաննես Մալին (1828-1865), նույնպես նկարիչ է եղել։
Կենսագրություն
Մալին ընտանիքի 10 զավակներից կրտսերն էր, որոնցից յուրաքանչյուրին շնորհվել էր գեղարվեստական տաղանդ։ 1833 թվականին հոր անսպասելի մահից հետո Մալին մոր հետ տեղափոխվել են  Վյուրթեմբերգ, որտեղ աշխատել է որպես փայտափորագրիչ, մինչև 1858 թվականը։ 1860 թվականին նա եղբոր՝ Հովհաննեսի հետ տեղափոխվել են Մյունխեն, որտեղ Քրիստիանը դառնում է անիմալիստ Անտոն Բրայթի ընկերը։
1905 թվականի ապրիլի 14-ին դարձել է Ռիսի Բիբերախի պատվավոր քաղաքացի։ Հաջորդ տարի Մալիի մահից հետո, նրան թաղում են եղբոր մոտ, Կաթոլիկ գերեզմանատանը։ Նա իր ունեցվածքը, ստեղծագործությունների մեծ մասը և արվեստանոցը կտակել է Բիբերախ քաղաքին։
Տիեզերական աղբ
Տիեզերական աղբ, հասկացություն, որը ներառում է տիեզերքում գտնվող բոլոր արհեստական օբյեկտները և նրա մասերը, որոնք երբեք չեն կարող ծառայել ինչ-որ օգտակար նպատակի համար և վտանգ են ներկայացնում բոլոր գործող տիեզերական սարքավորումների, հատկապես տիեզերական կառավարվող նավերի համար։ Որոշ դեպքերում այդ նավերը պարունակում են վտանգավոր (միջուկային, թունավոր) նյութեր, որոնք կարող են վտանգ հանդիսանալ նաև Երկրի համար, քանի որ այդ օբյեկտը կարող է դուրս գալ ուղեծրից և ոչ լրիվ այրվելով անցնել Երկրի մթնոլորտի պինդ շերտերը՝ մեծ վնաս հասցնելով բնակավայրերին, արդյունաբերական օբյեկտներին և այլն։
Ի սկզբանե տիեզերական աղբ նշանակում էր բնական աղբ, որը հայտնաբերվել է արեգակնային համակարգում։ Այդ աղբը ներառում էր աստերոիդները, գիսաստղերը և այդ մեծ մարմինների բեկորները՝ աստղաքարերը։ Բայց 1979 թվականին, երբ ՆԱՍԱ-ն սկսեց օրբիտալային աղբին վերաբերող ծրագիրը, տիեզերական աղբ տերմինը ներառեց նաև արհեստական օբյեկտներ՝ հրթիռների հարթակներ և արբանյակներ։ Այն ներառում է արբանյակների փակ հրթիռների հարթակների բեկորներ, որոնք առաջացել են փլուզումներից, էրոզիաներից և բախումներից։ 2006 թվականի դեկտեմբերին 5 արբանյակների բախումը նպաստում են տիեզերական աղբի ձևավորմանը։ Տիեզերական աղբը հայտնի է՝ տիեզերական թափոն և օրբիտալային աղբ անվանումներով ։
Երկիր մոլորակի շրջակա տարածությունը տիեզերական աղբով խցանման խնդիրը ծագել է այն ժամանակվանից, երբ մարդկությունը տիեզերք ուղարկեց առաջին արհեստական արբանյակը 1950-ական թվականների վերջերին։ Այդ խնդիրը միջազգային մակարդակի վրա պաշտոնական կարգավիճակ ստացավ ՄԱԿ-ի գլխավոր քարտուղարի զեկույցից հետո, որը ներկայացվել է 1993 թվականի դեկտեմբերի 10-ին «Տիեզերական գործունեության ազդեցությունը շրջապատող միջավայրի վրա» անունով, որտեղ հատկապես նշվում է, որ խնդիրն ունի միջազգային, համաշխարհային կարգավիճակ և ոչ մի կոնկրետ երկրի վրա չկա որևէ խցանում, բայց տիեզերքում շատ կան այդպիսի խցանումներ, որոնք նույն բացասական ազդեցությունն են թողնում բոլոր երկրների վրա։
2016 թվականի հուլիսի 5-ի դրությամբ, ԱՄՆ զինված ուժերի ռազմավարական հրամանատարությունը հետևում էր Երկրի ուղեծրի վրա գտնվող ընդհանուր առմամբ 17852 արհեստական օբյեկտի, դրանցից 1419-ը գործող արբանյակներ են ։ Սակայն այս օբյեկտները բավականին մեծ են և նրանց հեշտ է հետևել։ 2013 թվականի դրությամբ գնահատվել է, որ 170 միլիոնից ավելի աղբ գոյություն ունի Երկրի ուղեծրում, որոնք փոքր են 1 սմ-ից, մոտավորապես 670,000 աղբ, որոնց չափերը հասնում են 1-10 սմ-ի և շուրջ 29,000 համեմատ ավելի մեծ չափերի թափոններ ։ Տիեզերանավերի համար վտանգ է ներկայացնում բեկորների հետ բախումները։ Այդ բեկորները կարող են վնաս հասցնել այն սարքավորումներին, որոնք չունեն բալիստիկ վահան՝ արևային վահանակներին, օպտիկային, աստղադիտակներին և այլնին ։